A Tanács 838/95/EK, Euratom, ESZAK rendelete
(1995. április 10.)
az intézmények tagjai és alkalmazottai számára kibocsátott laissez-passer formanyomtatvány megállapításáról szóló, 1826/69/ESZAK, EGK, Euratom rendelet módosításáról
AZ EURÓPAI UNIÓ TANÁCSA,
tekintettel az Európai Közösségek egységes Tanácsát és az egységes Bizottságát létrehozó szerződéshez mellékelt, az Európai Közösségek kiváltságairól és mentességeiről szóló jegyzőkönyv 7. cikkének (1) bekezdésére,
mivel az 1826/69/ESZAK, EGK, Euratom rendelet [1] értelmében az intézmények tagjainak és alkalmazottainak kibocsátott laissez-passer kilenc nyelven készül;
mivel az Európai Unió bővítését követően a laissez-passer-t tizenegy nyelven kell kibocsátani; ennek megfelelően a laissez-passer említett rendelethez mellékelt mintáját meg kell változtatni,
ELFOGADTA EZT A RENDELETET:
1. cikk
Az 1826/69/ESZAK, EGK, Euratom rendelet mellékletének helyébe e rendelet melléklete lép.
2. cikk
A jelenleg még érvényes laissez-passer-k az e rendeletben meghatározott formában kibocsátott laissez-passer kiállításáig maradnak érvényben.
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 1995. április 10-én.